Այդուհանդերձ՝ամենաուշագրավը Կապանի քաղաքապետ Աշոտ Հայրապետյանի հրաժարականն էր սույն հանդիպումից ժամեր անց: Շատերն այն վերագրում են ՀՀԿ-ական գործչի «նեղացկոտությանը»: Իրականում պատճառներն ավելի խորքային են: Այդ մասին քաղաքապետն ակնարկել է. «Այս որոշման համար կան օբյեկտիվ եւ սուբյեկտիվ խորը պատճառներ... այսօր իմ անելիքների ու պարտականությունների, ՏԻՄ լիազորությունների շրջանակում գործելու, սկսած ծրագրերն իրականացնելու, համայնքի մասին իմ ունեցած տեսլականին հասնելու պատկերացումներն այլ են, մեր համայնքի բնակիչների ակնկալիքներն ու դրանց հասնելու ճանապարհների մասին պատկերացումները՝ այլ»,- լիազորությունները վաղաժամկետ դադարեցնելու մասին դիմումում նշել է Հայրապետյանը: